Diari Oficial de la Generalitat Valenciana


Sumari del DOGV 4514, del 04-06-2003 (2003/6344)

ORDE de 16 de maig de 2003, de la Conselleria de Benestar Social, per la qual es regulen i es convoquen les ajudes .Hàbitat Sènior rural sostenible., per a fomentar la construcció o rehabilitació d'unitats residencials destinades a persones majors i autopromoció en conjunts urbans i rurals sostenibles en règim de lloguer solidari per a col·lectius socials desafavorits per a l'any 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4514

Data del DOGV
:   04-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6344


Data del document
:   16-05-2003

Organisme emissor
:   Conselleria de Benestar Social

Tipus de document
:   Ordre

Descriptors 

:   * suport econòmic
    * administració local
    * hàbitat urbà
    * discapacitat
    * habitatge social
    * societat sense fins de lucre
    * tercera edat
    * hàbitat rural

ORDE de 16 de maig de 2003, de la Conselleria de Benestar Social, per la qual es regulen i es convoquen les ajudes ?Hàbitat Sènior rural sostenible?, per a fomentar la construcció o rehabilitació d'unitats residencials destinades a persones majors i autopromoció en conjunts urbans i rurals sostenibles en règim de lloguer solidari per a col·lectius socials desafavorits per a l'any 2003. [2003/X6344]
  
La creació de la Direcció General de Plans Especials de Vivenda, a partir del Decret del Govern Valencià 161/2001, de 30 d'octubre, ha suposat la consagració d'un compromís contret amb els col·lectius socials mes sensiblement desafavorits econòmicament i socialment per a, aprofundint en la política social més ambiciosa i generosa, atendre un dels problemes socials més preocupants com és el de l'accés a un habitatge digne.
  
Amb esta nova Orde es crea una línia d'ajudes destinada a fomentar la promoció i construcció del que denominem ?Hàbitat Sènior rural sostenible?, que té com a objectius essencials la creació d'unitats residencials, habitacionals i/o apartamentals, de dimensió reduïda i adequada a les necessitats d'allotjament de persones majors en un medi rural en règim de lloguer solidari, així com subvencionar la rehabilitació d'aquelles vivendes per a ús de persones majors que amb escassa renda necessiten una vivenda per a fomentar així la integració social en el medi rural o urbà, com un nou recurs social alternatiu i previ a la seua entrada en una residència o un altre equipament més costós.
  
Esta nova línia d'ajudes conjuga en el seu sentit més ampli els conceptes de sostenibilitat amb el de cohesió social basats en aspectes relatius a la millora permanent de la qualitat de vida i, en particular, de les condicions d'habitabilitat de les vivendes per a ús propi de persones majors o discapacitats amb rendes mínimes.
  
En definitiva, amb estes ajudes es vol atendre de forma personalitzada les distintes situacions carencials que es puguen trobar les persones majors de les diferents zones rurals de la Comunitat Valenciana respecte a la vivenda habitual o el seu hàbitat convivencial natural, impulsant per a això la rehabilitació de les seues vivendes i la promoció i construcció de nous models d'unitats habitacionals i apartamentals com a fórmula intermèdia entre la residència col·lectiva i la vivenda habitual, amb servicis annexos de suport, comunitaris, de manteniment i preventius que configuren un hàbitat sostenible, ambiental i social que afavorisca el desenrotllament de la seua personalitat i independència i que facilite la seua inclusió social.
  
En conseqüència, i en exercici de les facultats que m'atribuïx l'article 35.k) de la Llei 5/1983, de 30 de desembre, de Govern Valencià, l'article 47.11 del Decret Legislatiu de 26 de juny 1991, pel qual s'aprova el Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, pel qual s'aprova vigent Reglament Orgànic i Funcional de la Conselleria de Benestar Social, modificat pel Decret 212/2001, de 18 de desembre i la resta de disposicions legals aplicables,
  
Ordene
  
Títol I
  
Capítol I
  
Objecte i beneficiaris
  
Article 1. Objecte
  
És objecte d'esta orde regular la concessió d'ajudes per a l'exercici 2003, dels programes que a continuació es detallen:
  
a) Ajudes per a promoció Hàbitat sènior rural
  
Este tipus d'ajudes és per a fomentar la creació d'unitats residencials, habitacionals i/o apartamentals, de dimensió reduïda i adequada a les necessitats d'allotjament de persones majors en un medi rural en règim de lloguer, amb centre d'assistència sanitària i terapèutica.
  
b) Ajudes per a Hàbitat sostenible
  
Tenen per objecte subvencionar la rehabilitació o construcció d'aquelles vivendes destinades a persones majors o discapacitats, en conjunts urbans i rurals degradats, que amb escassa renda necessiten una residència per a millorar la seua habitabilitat en la nostra comunitat autònoma, basats en els principis d'harmonia i amb el medi físic i de foment de la integració social
  
Article 2. Beneficiaris
  
Podran ser beneficiaris de les ajudes previstes en esta orde, les entitats locals i entitats sense ànim de lucre de la Comunitat Valenciana que desenrotllen les accions subvencionables en municipis de la Comunitat Valenciana.
  
Capítol II
  
Ajudes Programa Hàbitat sènior rural
  
Article 3. Accions subvencionables
  
1. Són accions subvencionables:
  
a) Adquisició de terrenys i construcció d'unitats residencials destinades a persones majors, així com els costos de redacció dels projectes tècnics corresponents i de la direcció d'obra.
  
b) Rehabilitació o reparació d'edificis de vivenda o vivendes aïllades de propietat municipal o d'institucions o entitats socials sense ànim de lucre, afectades als fins de la present Orde.
  
En estos dos casos, els immobles seran propietat de les entitats locals o sense ànim de lucre.
  
Capítol III
  
Ajudes Hàbitat sostenible
  
Article 4.Accions subvencionables
  
Són accions subvencionables:
  
a) Desenrotllament per part d'entitats locals i institucions o entitats socials sense ànim de lucre de projectes de rehabilitació de vivenda per a persones majors de 60 anys o discapacitats, en els quals s'inclouen les despeses derivades de la reparació d'unitats habitacionals i altres peces de la vivenda perquè complisquen les condicions d'habitabilitat exigides per la normativa vigent.
  
Obres de condicionament i equipament bàsics que resulte imprescindible per a l'habitabilitat de les vivendes les obres de rehabilitació del qual siguen subvencionables per esta orde.
  
En estos dos casos, els immobles seran propietat de les entitats locals o sense ànim de lucre.
  
Article. 5. Quantia de la subvenció
  
Per a estos dos tipus d'ajudes, la quantia de les subvencions no superarà el cost integre de les actuacions, podent subvencionar-se l'import integre de projectes tècnics i fins al 50% del cost de les obres i equipaments que caldrà realitzar.
  
Les ajudes són complementàries i compatibles amb qualsevol altra subvenció pública o privada, sempre que el seu còmput total no supere el 100% del cost total.
  
Article 6. Obligacions del beneficiari
  
Són obligacions del beneficiari en estos dos tipus d'ajudes, les següents:
  
a) Destinar la subvenció als fins perseguits en esta orde i en la resolució del seu atorgament.
  
b) Facilitar el seguiment de l'ajuda que realitzen els servicis de la mateixa Direcció General i complir les condicions imposades per la resolució dictada per la Direcció General de Plans Especials de Vivenda.
  
c) Notificar a la Direcció General de Plans Especials de Vivenda, l'obtenció de subvencions per a la mateixa finalitat, procedents de qualsevol de les administracions o entitats públiques o privades, locals, nacionals o internacionals.
  
d) Facilitar i assumir les actuacions d'avaluació, control i seguiment que es puguen verificar, aportant les justificacions de les actuacions subvencionades d'acord amb la present orde, i la documentació necessària per a tals fins.
  
e) Acreditar els permisos, llicències o autoritzacions corresponents.
  
f) Si és procedent, acreditar que es troben al corrent en les seues obligacions tributàries i amb la Seguretat Social, amb caràcter previ al moment de l'atorgament de la subvenció, en el sentit establit en els articles 13 i següents del Reial Decret 1098/2001, de 12 d'octubre, pel qual s'aprova el Reglament General de Contractes de les Administracions Públiques.
  
g) Afectar l'ús de l'immoble sobre el qual es proposa l'actuació subvencionable per un termini mínim de tres anys a l'ús de persones majors i discapacitats en règim de lloguer solidari.
  
Capítol IV
  
Sol·licituds, documentació i concessió
  
Article 7. Termini. Sol·licituds i documentació
  
Les sol·licituds es dirigiran a la Direcció General de Plans Especials de Vivenda i podran presentar-se a la seua seu, o en qualsevol direcció territorial de Benestar Social per qualsevol dels mitjans previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de sol·licituds serà de dos mesos, comptadors des de l'endemà de la publicació de la present orde en el Diari Oficial de la Generalitat Valenciana.
  
Les sol·licituds, confeccionades d'acord amb el model de sol·licitud que figura com a annex, hauran d'anar acompanyades obligatòriament de la següent documentació:
  
1. Acreditació de la personalitat del sol·licitant per mitjà d'escriptura de constitució o documentació adequada a tal fi.
  
2. Si és procedent, certificat expedit pel secretari del ens local que es tracte, amb el vistiplau del seu president, de l'acord adoptat per l'òrgan competent resolent facultar el president per a acollir-se a les ajudes de la present orde, acceptant tots i cada un dels compromisos que en dimanen, concretant la classe i import respectiu de les ajudes que se sol·liciten, així com per a acceptar i, si és procedent, renunciar, en nom del mencionat òrgan la resolució que es dicte, amb efectes plenament vinculants.
  
3. Si hi haguera compromís de contribuir al finançament, certificat de l'interventor o secretari interventor acreditant l'existència de crèdit o el compromís d'habilitar-lo assumit per l'òrgan competent.
  
4. Dades d'identificació fiscal i bancaris de l'organisme sol·licitant, amb expressió del número de compte, titular, entitat bancària o d'estalvis i el seu domicili.
  
5. Declaració responsable sobre si s'han demanat o obtingut altres ajudes per a la mateixa finalitat a altres administracions o entitats públiques o privades i, si és procedent, la quantia del finançament obtingut.
  
6. Projecte tècnic bàsic o memòria valorada si és procedent, subscrita per un tècnic habilitat, amb descripció dels terrenys i/o construcció o rehabilitació que cal realitzar i estimació de costos i programa d'actuacions que garantisca l'execució de les obres en l'exercici per al qual es concedix la subvenció.
  
7. Certificats acreditatius de trobar-se al corrent del compliment de les seues obligacions tributàries i amb la Seguretat Social, en el sentit establit en els articles 13 i següents del Reial Decret 1098/2001, de 12 d'octubre, pel qual s'aprova el Reglament General de Contractes de les Administracions Públiques.
  
8. Documentació del títol de propietat de l'immoble sobre el qual es proposa l'actuació, o si és procedent certificat del Registre de Propietat o de l'Inventari Municipal d'Immobles.
  
Article 8. Criteris de concessió d'ajudes
  
Les ajudes que preveu la present orde, s'atorgaran dins dels límits dels crèdits pressupostaris disponibles, ponderant, entre altres, els següents criteris:
  
a) Eficàcia i eficiència de les actuacions proposades en funció de les garanties d'una adequada gestió i assignació de recursos, i de la col·laboració oferida, especialment quant al finançament de les construccions i del seu equipament bàsic.
  
b) Apreciació de la incidència que puguen tindre en el municipi i comarca, les actuacions que es projecten, tenint en compte les necessitats socials.
  
Capítol V
  
Tramitació, valoració, resolució i recursos
  
Article 9. Instrucció
  
1. Rebudes les sol·licituds, l'àrea encarregada de gestionar els Programes Especials de Vivenda procedirà a instruir l'expedient i elevarà la corresponent proposta al director general de Plans Especials de Vivenda per a la seua resolució, amb celebració prèvia d'una reunió d'una comissió tècnica integrada pel cap de l'Àrea de la Direcció General de Plans Especials de Vivenda, un tècnic dependent de l'Àrea i un cap de negociat d'ella; la qual revisarà els expedients i els avaluarà, podent realitzar d'ofici les actuacions que consideren necessàries per a la determinació, el coneixement, i la comprovació de les dades en virtut dels quals s'ha de pronunciar la resolució. Els projectes tècnics seran supervisats per un tècnic competent en la matèria
  
2. Quan la sol·licitud no reunisca els requisits exigits, o no s'adjunte la documentació que d'acord amb esta orde resulte exigible, es requerirà l'interessat perquè en el termini de 10 dies esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, amb resolució prèvia que haurà de ser dictada i notificada, en els termes previstos en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
3. En qualsevol fase de la tramitació de l'expedient, a la vista de la documentació existent en cada un d'estos i de les obligacions que s'adquirixen per la concessió de l'ajuda, es podran demanar informes als organismes i a les entitats que s'estime oportú i efectuar les comprovacions necessàries sobre l'exactitud de tot això.
  
4. Amb caràcter general, els tràmits que hagen de ser omplits pels interessats en el curs del procediment, s'esmenaran segons que establix l'article 76 del text legal citat anteriorment.
  
Article 10. Valoració
  
Per a la valoració i concessió de les ajudes regulades en la present orde, la Direcció General de Plans Especials de Vivenda atendrà l'especial problemàtica, la planificació i racionalització dels recursos i les limitacions pressupostàries.
  
Article 11. Resolució
  
1. En les sol·licituds d'ajudes relatives a la present orde, escaurà resoldre al director general de Plans Especials de Vivenda, per delegació del conseller de Benestar Social, segons el que preveu la Resolució de 30 de gener del 2001, del conseller de Benestar Social, sobre delegació de l'exercici de competències en determinats òrgans de la Conselleria.
  
2. El termini màxim per a resoldre i notificar sobre les sol·licituds de les ajudes regulades en la present orde serà de tres mesos a partir de la data en què es publique la present orde.
  
3. En els casos en què haja de requerir-se a l'interessat l'esmena de deficiències i/o aportació de documents, el termini determinat en l'apartat anterior s'entendrà suspés durant el transcurs del temps que hi haja entre la notificació del requeriment i el seu efectiu compliment pel beneficiari o, si no n'hi ha, pel transcurs del termini concedit. Excepcionalment, podrà acordar-se l'ampliació dels esmentats terminis en els supòsits previstos en l'article 42.6 de la Llei 30/1992, de Règim Jurídic de les Administracions Públiques i del Procediment Administratiu Comú.
  
4. En tots els casos, transcorregut el termini màxim sense haver notificat resolució expressa, haurà d'entendre's desestimada la sol·licitud formulada per l'interessat. No obstant això, si es desestimaren totalment o parcialment sol·licituds per falta de consignació pressupostària, i amb posterioritat a la finalització del termini de resolució s'incrementaren els crèdits destinats a finançar estes ajudes, estes sol·licituds exclusivament podran valorar-se, resoldre's i notificar-se a partir de la data de publicació en el Diari Oficial de la Generalitat Valenciana de la resolució del conseller de Benestar Social que done publicitat a este increment.
  
5. L'import de les subvencions concedides no podrà superar els limites que s'indiquen en l'article 5 de la present orde.
  
6. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació o desistiment sense efectes de la resolució de concessió.
  
7. Podrà ser motiu de denegació la incorrecta o la nul·la justificació d'ajudes d'exercicis anteriors en altres convocatòries d'ajudes, amb acreditació prèvia per qualsevol altra direcció general d'esta Conselleria de la concurrència de dites circumstàncies en expedient administratiu en què es garantisca l'audiència a l'interessat.
  
8. Així mateix, la concessió d'una subvenció, a l'empara d'esta orde, no comportarà cap obligació per part d'esta Conselleria d'atorgar subvencions en exercicis posteriors.
  
Article 12. Recursos
  
La resolució que es dicte respecte a la sol·licitud d'ajuda prevista en la present orde esgota la via administrativa i en la seua contra podrà interposar-se recurs potestatiu de reposició en el termini d'un mes comptador des de l'endemà de la seua notificació.
  
Davant de la desestimació per silenci administratiu de la sol·licitud formulada podrà interposar-se enfront de l'acte presumpte idèntic recurs en el termini de tres mesos comptadors des del que haguera finalitzat el termini per a dictar i notificar la resolució expressa que s'indica en article 9.4 de la present orde.
  
Tot això sense perjuí que, en estos dos supòsits, l'interessat puga interposar, directament recurs contenciós administratiu en la forma, el termini i les condicions fixades en l'article 46 de la Llei 29/1998, de 13 de juliol, reguladora de la mencionada jurisdicció, o qualsevol altre recurs que estime pertinent.
  
En el cas que l'entitat sol·licitant fóra una entitat local, s'hi seguirà el que disposa l'article 44.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Capítol VI
  
Del pagament i de la justificació de les subvencions
  
Article 13. Sistema de pagaments de les subvencions
  
1. Atesa la inexistència de norma alguna amb rang de llei que preveja fórmules especials per al pagament de transferències de capital, el pagament de les ajudes i subvencions regulades en esta orde s'ajustarà a les següents fórmules:
  
a) Únicament en cas d'obres, en què s'expedisquen certificats, el seu pagament s'efectuarà per mitjà de bestreta d'un 15% en els termes previstos en l'art. 47 bis 1 d) del Text Refós de la Llei d'Hisenda Pública de la Generalitat Valenciana.
  
b) En la resta de casos, el pagament s'efectuarà després de la justificació per part de l'entitat beneficiària de la totalitat de la despesa objecte de l'acció subvencionada.
  
2. La Direcció General de Plans Especials de Vivenda transferirà els imports de la subvenció concedida al compte corrent de titularitat del beneficiari que este designe.
  
Les entitats sense ànim de lucre sobre les quals s'avance qualsevol quantitat hauran d'aportar garantia suficient d'acord a la normativa legal vigent.
  
Article 14. Sistema de justificació de les subvencions
  
1. El procediment per a realitzar la justificació d'estes subvencions estarà directament relacionat amb el sistema de pagaments establit en l'article 13 de la present orde, procediment que s'especificarà en cada una de les resolucions de concessió.
  
2. La justificació total presentada pel beneficiari haurà de ser, com a mínim, igual al cost total estimat de l'actuació objecte de la subvenció, podent-se minorar proporcionalment si el cost és menor a la subvenció atorgada.
  
3. Els beneficiaris de les ajudes estaran obligats a entregar, a requeriment de la Direcció General de Plans Especials de Vivenda, tots els documents, factures, o altres aspectes que siguen necessaris per a justificar la quantia del gasto efectuat en relació amb l'objecte subvencionat.
  
4. La presentació de justificants relatius al concepte subvencionat i a l'anualitat concedida, es realitzarà davant els servicis dependents de la Direcció General de Plans Especials de Vivenda.
  
Per a la justificació s'acompanyarà la següent documentació:
  
a) Per a adquisició de terrenys, presentació de qualsevol document suficient en dret i elevat a públic, en virtut del qual s'obtinga el dret a la seua adquisició a títol onerós.
  
b) Per a la construcció d'unitats residencials, així com per a la rehabilitació o reparació d'edificis de vivenda o vivendes aïllades de propietat municipal o d'institucions o entitats socials sense ànim de lucre, per mitjà de contracta, a més del que ressenya l'apartat precedent, haurà d'aportar una còpia del contracte d'obra, dos exemplars dels certificats d'obra aprovades per l'òrgan municipal competent, i en el cas d'ajuntaments, per a altres, dos exemplars dels certificats d'obra aprovats per a l'entitat beneficiària i visada pel col·legi i tècnic competent. I còpia confrontada dels manaments de pagament corresponents.
  
Haurà d'aportar-se a més:
  
- Exemplar de l'acta de recepció de les obres o certificada final de les obres visat pel col·legi i tècnic competent.
  
- Si les obres s'hagueren executat pel sistema d'administració directa, caldrà aportar amb els certificats d'obres, certificat del secretari o interventor municipal o del secretari de la institució o entitat social sense ànim de lucre, segons siga el cas, acreditant l'import satisfet per tots els conceptes de costos de personal a càrrec del capítol VI de gastos, segons siga el cas i còpia de les factures d'adquisició de materials o prestació de servicis aprovats per l'òrgan competent, degudament confrontades i amb la diligència:
  
?Esta factura és còpia de l'original gasto finançat per Generalitat Valenciana Conselleria de Benestar Social, subvenció concedida: data i import?.
  
c) Les subvencions percebudes per a condicionament, per mitjà de còpia confrontada de la factura o de les factures diligenciades per tècnics o persona competent, o només estes si es tracta de subministraments menors, així com del manament de pagament corresponent al seu import.
  
5. Els pagaments s'efectuaran contra presentació de factures reglamentàries segons la normativa vigent (Reial Decret 2.402/85, de 18 de desembre, pel qual es regula el deure d'expedició i entrega de factures per empresaris i professionals, BOE núm. 132 de 31 de desembre de 1985), junt amb les còpies d'elles per a la seua confrontació. Les corporacions locals podran substituir la citada documentació per certificat expedit per l'interventor local en el qual consten les quantitats aplicades a fi de la subvenció, amb detall exprés dels diferents conceptes subvencionats, unitats i imports parcials. Estes quantitats han de trobar-se almenys en situació d'obligacions reconegudes i així ha de fer-se constar en el certificat.
  
Excepcionalment, en els supòsits i amb els límits previstos en l'article 49 de la Llei 30/1992, de Règim Jurídic de les Administracions Públiques del Procediment Administratiu Comú, la Direcció General de Plans Especials de Vivenda podrà ampliar el termini de presentació de documentació establit en la present convocatòria, acreditativa de la correcta realització de l'activitat objecte de la subvenció, sempre que s'apreciaren causes degudament justificades en l'expedient i no imputables al beneficiari de la subvenció.
  
Article 15. Termini de presentació de la justificació de les subvencions
  
El termini màxim de presentació de totes les justificacions finalitzarà el dia 15 de novembre de l'exercici en curs.
  
Article 16. Desistiment sense efectes, minoració i reintegrament
  
Es podrà dictar una resolució de desistiment sense efecte o minoració, i en tot cas reintegrament de les quantitats percebudes i l'exigència dels interessos de demora des del moment del pagament de la subvenció en els supòsits de l'article 47.9 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu, de 26 de juny de 1991, del Consell de la Generalitat Valenciana.
  
El procediment s'iniciarà d'ofici com a conseqüència de la iniciativa de l'òrgan competent, d'una orde superior, de la petició raonada d'altres òrgans que tinguen atribuïdes o no facultats d'inspecció en la matèria o de la formulació d'una denúncia.
  
En la tramitació del procediment es garantirà, en tot cas, el dret de l'interessat a l'audiència.
  
El termini màxim per a resoldre i notificar degudament, serà de tres mesos des del moment en què va ser incoat l'expedient de desistiment sense efectes o de minoració i haurà de notificar-ho a la persona interessada.
  
Les quantitats que es reintegren tindran consideració d'ingrés de dret públic, a l'efecte del procediment aplicable per a la cobrança.
  
DISPOSICIONS ADDICIONALS
  
Primera
  
Els aspectes regulats en la present orde s'aplicaran sense perjuí de totes les normes que regixen el règim jurídic de l'administració de la Generalitat, especialment en matèria pressupostària.
  
Segona
  
Es convoquen les ajudes objecte d'esta orde per a l'exercici 2003, podent-se presentar les sol·licituds a partir de l'endemà de la data de publicació de la present orde en el Diari Oficial de la Generalitat Valenciana.
  
El crèdit màxim per a l'exercici de 2003 és el de 652.290,00 euros i s'abonarà a càrrec de les línies T5328000/03.7 i T5331000.7 Programa pressupostari 19.32.056.06.4, imputant-se les quantitats 401.780 i 250.510 d'euros, respectivament.
  
DISPOSICIONS FINALS
  
Primera
  
S'autoritza el director general de Plans Especials de Vivenda a dictar totes les instruccions que calga en aplicació de la present orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra la present orde, es podrà interposar potestativament recurs de reposició davant el mateix òrgan que l'ha dictat en el termini d'un mes comptador des de l'endemà de la seua publicació, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, d'acord amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que estimen pertinent.
  
En el cas que l'entitat sol·licitant fóra una entitat local, s'hi seguirà el que disposa l'article 44.1 de la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 16 de maig de 2003
  
El conseller de Benestar Social,
  
RAFAEL BLASCO CASTANY